Усё, гэта, натуральна, вымагае развіцця і канкрэтнага бачання перспектыў. Па меркаванні Мікалая Пашынскага, ужо сёння варта займацца павелічэннем турыстычных маршрутаў і сферы ўплыву аддзела культуры на развіццё гэтага бюджэтаўтваральнага ў перспектыве бізнесу. Да прыкладу, адзін з новых маршрутаў прапануе ахвотным наведанне Замкавай гары, з якой горад у азёрным атачэнні- як на далоні... Дык вось, ужо цяпер вядуцца ўзгадненні, як будзе "акультураны" гэты помнік гісторыі. Галіна Карашкова спадзяецца, што на гары неўзабаве з'явіцца комплекс збудаванняў - гістарычных рэканструкцый, будзе якасна відазменена і танцпляцоўка, узведзеная яшчэ ў 1960-х.